CELEX: 62014TN0099
Language: da
Date: 2014-02-17 00:00:00
Title: Sag T-99/14: Sag anlagt den 17. februar 2014 — Alesa mod Kommissionen

7.4.2014   
            
            
               DA
            
            
               Den Europæiske Unions Tidende
            
            
               C 102/41
            
         Sag anlagt den 17. februar 2014 — Alesa mod Kommissionen
   (Sag T-99/14)
   2014/C 102/62
   Processprog: italiensk
   
      Parter
   
   
      Sagsøger: Alesa Srl (Chieti, Italien) (ved advokat N. Giampaolo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens tildeling af kontrakt nr. DCI-ASIE/2013/329-453 på vegne af den begunstigede stat, Folkerepublikken Kina, til fordel for konsortiet, ledet af GIZ GmbH, der blev offentliggjort den 3. december 2013, til en værdi af 9 304 400 EUR udsættes midlertidigt som beskyttende foranstaltning.
            
         
               —
            
            
               Søgsmålet tages til følge af de grunde, der er anført i stævningen, hvorefter Europa-Kommissionens tildeling af kontrakt nr. DCI-ASIE/2013/329 453 på vegne af den begunstigede stat, Folkerepublikken Kina, til fordel for konsortiet ledet af GIZ GmbH, offentliggjort i TED (Tenders electronic Daily, onlineadgang til udbudsbekendtgørelser) den 3. december 2013, for en værdi på 9 304 400 EUR, annulleres.
            
         
               —
            
            
               Europa-Kommissionen tilpligtes af de forskellige årsager, der er anført i stævningen, at betale erstatning for den skade, som sagsøgeren har lidt personligt og på vegne af enhederne i Sharewich-konsortiet på 900 000 EUR eller et beløb, som Retten måtte finde rimeligt og passende til genoprettelse.
            
         
               —
            
            
               Europa-Kommissionen tilpligtes at betale sagens omkostninger.
            
         
               —
            
            
               I henhold til det i artikel 277 TEUF fastsatte vurderes lovligheden/ulovligheden og anvendeligheden/uanvendeligheden af artikel 266, stk. 1, i anvendelsesbestemmelserne for finansforordningen og artikel 2, stk. 4, nr. 13, i PRAG 2013 i forhold til de øvrige regler om forvaltning og udbud af offentlige kontrakter, i forhold til de øvrige bestemmelser vedrørende forvaltningen og udbuddet af offentlige kontrakter, hvorved den ordregivende myndighed, for så vidt som den efter annullationen af dette udbud, på trods af at kontraktens værdi oversteg tærsklen fastsat i den gældende bestemmelse, besluttede at iværksætte en procedure med direkte forhandling med en eller flere tilbudsgivere uden forudgående meddelelse til de andre tilbudsgivere, som var udelukket fra den direkte forhandling.
            
         
      Søgsmålsgrunde og væsentligste argumenter
   
   Nærværende søgsmål er rettet mod afgørelsen om kontrakttildeling (Contract Award) nr. DCI-ASIE/2013/329-453, indrømmet af Europa-Kommissionen til GIZ GmbH-konsortiet inden for rammerne af det udbud, der blev indledt med offentlig bekendtgørelse nr. 2012/S 223-366462 vedrørende leveringen af teknisk bistand til Udvikling af Byer og Landdistrikter (MOHURD) i Folkerepublikken Kina med overførsel af bedste europæiske praksis inden for urbanisering og nedsættelse af udledning af gasser med drivhuseffekt (projektet »Bæredygtig urbanisering — forbindelse mellem miljøvenlige byer i Europa og Kina«).
   Til støtte for sit søgsmål har sagsøgeren påberåbt sig fire anbringender.
   
               1.
            
            
               Det første anbringende vedrører tilsidesættelse, urigtig fortolkning og anvendelse samt overskridelse af beføjelser ved udøvelsen af det skøn, Europa-Kommissionen er tildelt, og ved dens udstedelser og delegeringer ved udøvelsen af deres funktion som ordregivende myndighed (Contracting Authority) i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012.
            
         
               2.
            
            
               Det andet anbringende vedrører tilsidesættelse, urigtig fortolkning og anvendelse samt overskridelse af beføjelser ved udøvelsen af det skøn, Europa-Kommissionen er tildelt, og ved dens udstedelser og delegeringer ved udøvelsen af deres funktion som ordregivende myndighed (Contracting Authority) i henhold til artikel 2, stk. 4, nr. 13, i den praktiske vejledning 2013, Practical Guide to Contract Procedures for EU External Actions (1)
               
            
         
               3.
            
            
               Det tredje anbringende vedrører tilsidesættelse, urigtig fortolkning og anvendelse samt overskridelse af beføjelser ved udøvelsen af det skøn, Europa-Kommissionen er tildelt, og ved dens udstedelser og delegeringer ved udøvelsen af deres funktion som ordregivende myndighed (Contracting Authority) af gennemsigtighedsprincippet, der er fastslået i artikel 15 TEUF og artikel 298 TEUF samt artikel. 102, stk. 1 (principper, der gælder for offentlige udbud) til artikel 112, stk. 1, (ligebehandlingsprincippet og gennemsigtighedsprincippet) i forordning (UE, Euratom) nr. 966/2012.
            
         
               4.
            
            
               Det fjerde anbringende vedrører tilsidesættelse, urigtig fortolkning og anvendelse samt overskridelse af beføjelser ved udøvelsen af det skøn, Europa-Kommissionen er tildelt, og ved dens udstedelser og delegeringer ved udøvelsen af deres funktion som ordregivende myndighed (Contracting Authority) af grundprincipperne fastsat ved artikel 2 i direktiv 18/2004/EU og de andre specifikke lovhenvisninger, der er indeholdt i dette direktiv for forvaltningen og udbuddet af offentlige tjenesteydelseskontrakter.
            
         
      (1)  O.a.: Den praktiske vejledning vedrørende procedurer for kontrakter i forbindelse med ekstern bistand.
   .